****

#

# ประกาศองค์การบริหารส่วนตำบลโพทะเล

**เรื่อง รับสมัครสอบคัดเลือกเพื่อแต่งตั้งพนักงานส่วนตำบล ตำแหน่งผู้ปฏิบัติงาน**

**ให้ดำรงตำแหน่งผู้บริหารขององค์การบริหารส่วนตำบลโพทะเล**

--------------------------------------

 ด้วยคณะกรรมการสอบคัดเลือกพนักงานส่วนตำบลตำแหน่งผู้ปฏิบัติงานให้ดำรงตำแหน่งผู้บริหารขององค์การบริหารส่วนตำบลโพทะเล จะดำเนินการสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติงานมาดำรงตำแหน่งผู้บริหารซึ่งเป็นตำแหน่งที่ว่างขององค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรี จำนวน ๑ อัตรา

 อาศัยอำนาจตามความในข้อ ๘๖ แห่งประกาศคณะกรรมการพนักงานส่วนตำบล จังหวัดสิงห์บุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (แก้ไขเพิ่มเติม ฉบับที่ ๑๑) ลงวันที่ ๙ ตุลาคม ๒๕๕๐ จึงประกาศรับสมัครสอบคัดเลือกเพื่อแต่งตั้งพนักงานส่วนตำบล ตำแหน่ง

ผู้ปฏิบัติให้ดำรงตำแหน่งบริหารขององค์การบริหารส่วนตำบลโพทะเล ดังนี้

 ๑. ชื่อตำแหน่งที่รับสมัครสอบคัดเลือก

 ตำแหน่งรองปลัดองค์การบริหารส่วนตำบล เลขที่ตำแหน่ง 00-0101-002

(นักบริหารงาน อบต. ๖) สังกัดองค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรี จำนวน ๑ อัตรา

 **๒. หน้าที่ความรับผิดชอบของตำแหน่ง ลักษณะงานที่ปฏิบัติ**

 หน้าที่ความรับผิดชอบของตำแหน่ง ลักษณะงานที่ปฏิบัติ และความรู้ความสามารถ

ที่ต้องการ (รายละเอียดตาม ผนวก ก. )

 **๓. คุณสมบัติของผู้มีสิทธิ์สมัครสอบคัดเลือก**

 ผู้สมัครสอบคัดเลือก (รายละเอียดภาคผนวก ข.) ทั้งนี้ต้องเป็นผู้มีคุณสมบัติครบถ้วนตามคุณสมบัติเฉพาะตำแหน่งในวันสมัครสอบคัดเลือก

  **๔. การสมัครเข้ารับการสอบคัดเลือกและสถานที่รับสมัครสอบคัดเลือก**

 วัน เวลา และสถานที่รับสมัครสอบ ให้ผู้มีสิทธิสมัครเข้ารับการสอบคัดเลือกยื่น

ใบสมัครด้วยตนเอง ข้อมูลบุคคล และหนังสือยินยอมจากนายกองค์การบริหารส่วนตำบลที่ตนสังกัดอยู่

ซึ่งได้อนุญาตให้มาสมัครเข้ารับการสอบคัดเลือก พร้อมเอกสารต่างๆ ที่ต้องใช้ในการสมัครตามที่คณะกรรมการสอบคัดเลือกฯ กำหนด ด้วยตนเองได้ที่สำนักงานปลัดองค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรีตั้งแต่วันที่ ๑3 – 27 สิงหาคม ๒๕๕6 (ในเวลาราชการ)

 โดยผู้สมัครเข้ารับการสอบคัดเลือกต้องตรวจสอบ และรับรองคุณสมบัติของตนเองว่าถูกต้องครบถ้วน ตามคุณสมบัติเฉพาะสำหรับตำแหน่งที่รับสมัครนั้น หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน คณะกรรมการสอบคัดเลือกฯ จะถือว่าเป็นผู้ขาดคุณสมบัติในการสมัครสอบคัดเลือกและไม่มีสิทธิได้รับการแต่งตั้งให้ดำรงตำแหน่งใด ๆ

 /5. เอกสาร.....

- ๒ -

 **๕. เอกสารและหลักฐานที่ใช้ในการสมัครสอบคัดเลือก**

ผู้ประสงค์จะสมัครสอบคัดเลือกให้ยื่นใบสมัครด้วยตนเองต่อเจ้าหน้าที่หรือกรรมการรับสมัครพร้อมด้วยหลักฐานซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับดังต่อไปนี้

 ๕.๑ ใบสมัครตามแบบที่คณะกรรมการ ฯ กำหนด จำนวน ๑ ชุด

 ๕.๒ สำเนาบัตรประวัติพนักงานส่วนตำบล จำนวน ๑ ชุด

 ๕.๓ สำเนาหลักฐานแสดงคุณวุฒิทางการศึกษา ที่ตรงตามมาตรฐานกำหนดตำแหน่ง

 จำนวน ๑ ชุด

 ๕.๔ รูปถ่ายเครื่องแบบข้าราชการ หน้าตรง ไม่สวมหมวกและไม่สวมแว่นตาดำ ขนาด ๑ นิ้ว ถ่ายไว้แล้วไม่เกิน ๖ เดือน (โดยเขียนชื่อ - ชื่อสกุล หลังรูปด้วยตนเอง) จำนวน ๓ รูป

 ๕.๕ หนังสือยินยอมจากนายกองค์การบริหารส่วนตำบลต้นสังกัด อนุญาตให้สมัครเข้ารับการสอบคัดเลือก จำนวน ๑ ฉบับ

 ๕.๖ ใบรับรองแพทย์ ซึ่งออกให้ไม่เกิน ๑ เดือน จำนวน ๑ ฉบับ

 ๕.๗ หนังสือรับรองจากนายกองค์การบริหารส่วนตำบลต้นสังกัด อนุญาตให้สอบ และโอน (ย้าย) ได้

 5.8 หลักฐานอื่น ๆ เช่น ใบสำคัญการสมรส การเปลี่ยนชื่อ - ชื่อสกุล (ถ้ามี)

 ผู้สมัครสอบต้องกรอกใบสมัครด้วยตนเอง พร้อมลงชื่อรับรองสำเนากำกับเอกสาร

ทุกฉบับ และให้ผู้สมัครสอบตรวจสอบและรับรองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามมาตรฐานกำหนดตำแหน่ง หากภายหลังปรากฏว่าผู้สมัครรายใดยื่นเอกสารที่กำหนดไว้ไม่ครบถ้วนในวันสมัคร คณะกรรมการสอบคัดเลือกฯ จะถือว่าผู้นั้นไม่มีสิทธิรับการสมัครสอบคัดเลือกในครั้งนี้

 **๖**. **ค่าเนียมการสมัครเข้ารับการสอบคัดเลือก**

 ผู้สมัครสอบคัดเลือกจะต้องชำระค่าธรรมเนียมการสมัครสอบคัดเลือกในวันยื่น

ใบสมัครสอบคัดเลือก คนละ ๔๐๐ บาท (สี่ร้อยบาทถ้วน) ชำระในวันสมัคร

**๗. การประกาศรายชื่อผู้มีสิทธิสอบคัดเลือก วัน เวลา และสถานที่สอบคัดเลือก**

คณะกรรมการสอบคัดเลือกฯ จะประกาศรายชื่อผู้มีสิทธิเข้าสอบคัดเลือก วัน เวลา และสถานที่สอบคัดเลือก วันศุกร์ที่ 30 สิงหาคม ๒๕๕6 โดยปิดประกาศไว้ ณ ที่ทำการองค์การบริหาร

ส่วนตำบลโพทะเล อำเภอค่ายบางระจัน จังหวัดสิงห์บุรี หรือทาง http://www.photale.go.th

  **๘. หลักสูตรและวิธีการสอบคัดเลือก กำหนดคะแนนรวม ๓๐๐ คะแนน ดังนี้**

หลักสูตรและวิธีการสอบคัดเลือก แบ่งเป็น ๓ ภาค (โดยมีคะแนนรวมเป็น ๓๐๐ คะแนน) ดังนี้

 **๘.๑ ภาค ก. ความรู้ความสามารถทั่วไป (คะแนนเต็ม ๑๐๐ คะแนน)**

ให้ทดสอบภาคความรู้ความสามารถทั่วไปที่ต้องการตามแนวที่ระบุไว้ในมาตรฐานกำหนดตำแหน่ง โดยวิธีสอบข้อเขียน (รายละเอียด ภาคผนวก ค.)

/๘.๒ ความรู้.....

- ๓ -

 **๘.๒ ภาค ข. ความรู้ความสามารถที่ใช้เฉพาะตำแหน่ง(คะแนนเต็ม๑๐๐คะแนน)**

ให้ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้นโดยเฉพาะ

โดย วิธีสอบข้อเขียน (รายละเอียด ภาคผนวก ค.)

**๘.๓ ภาค ค. ความรู้ความเหมาะสมกับตำแหน่ง (คะแนนเต็ม ๑๐๐ คะแนน)**

ให้ทดสอบความรู้ความเหมาะสมกับตำแหน่ง โดยพิจารณาจากความรอบรู้ แนวความคิด และความคิดเห็น ด้วยวิธีการสอบสัมภาษณ์ ( 50 คะแนน) และการประเมินคุณลักษณะบุคคล ( 50 คะแนน) โดยส่งให้กรรมการในวันสมัคร (รายละเอียด ภาคผนวก ค.)

**๙. การสอบคัดเลือก**

**คณะกรรมการสอบคัดเลือกฯ จะดำเนินการสอบคัดเลือก**

 9.1 ในวันเสาร์ที่ 14 กันยายน ๒๕๕6 เวลา ๐9.0๐ น. - 10.30 น. สอบภาคความรู้ความสามารถทั่วไป และเวลา ๑๐.๓๐ น. - 12.00 น. สอบภาคความรู้ความสามารถ ที่ใช้เฉพาะตำแหน่ง ณ ห้องประชุมสำนักงานส่งเสริมปกครองท้องถิ่นจังหวัดสิงห์บุรี อำเภอเมืองสิงห์บุรี จังหวัดสิงห์บุรี **(ผู้สมัครที่ไปถึงห้องสอบหลังจากเวลาสอบแล้ว 30 นาที จะไม่อนุญาตให้เข้าห้องสอบ)**

 9.2 ในวันเสาร์ที่14 กันยายน ๒๕๕6 เวลา 13.0๐ น. เป็นต้นไป สอบภาคความเหมาะสมกับตำแหน่ง (สอบสัมภาษณ์) ณ ห้องประชุมสำนักงานส่งเสริมปกครองท้องถิ่นจังหวัดสิงห์บุรี

อำเภอเมืองสิงห์บุรี จังหวัดสิงห์บุรี

**๑๐. เกณฑ์การตัดสิน**

 การตัดสินว่าผู้ใดสอบคัดเลือกให้ถือเกณฑ์ว่า ต้องเป็นผู้สอบได้คะแนนในแต่ละภาค ที่สอบตามหลักสูตรไม่ต่ำกว่าร้อยละ ๖๐ (ร้อยละหกสิบ)

 **๑๑. ประกาศรายชื่อผู้ได้รับการคัดเลือก**

 คณะกรรมการสอบคัดเลือกฯ จะประกาศรายชื่อผู้ได้รับการคัดเลือก ในวันจันทร์ที่ 16 กันยายน ๒๕๕6 โดยปิดประกาศไว้ ณ ที่ทำการองค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรีหรือทาง <http://www.photale.go.th>

 **12. การแต่งกาย**

 ผู้มีสิทธิเข้ารับการสอบคัดเลือกจะต้องแต่งเครื่องแบบสีกากีคอพับ ในวันสอบคัดเลือก และให้นำบัตรประจำตัวเจ้าหน้าที่ของรัฐไปแสดงในวันสอบคัดเลือกด้วย

 **๑3. กรณีการทุจริต**

 ในกรณีที่ปรากฏว่ามีการทุจริต หรือส่อไปในทางอันอาจทำให้เกิดความไม่เป็นธรรม ในการสอบคัดเลือก คณะกรรมการดำเนินการสอบคัดเลือกฯ จะรายงานให้องค์การบริหารส่วนตำบล

โพทะเลทราบ เพื่อพิจารณาว่าสมควรยกเลิกการสอบคัดเลือกครั้งนี้ทั้งหมด หรือจะพิจารณายกเลิก

การสอบภาคที่เกิดการทุจริต หรือส่อไปในทางทุจริตตามแต่จะเห็นสมควร ถ้าหากองค์การบริหารส่วนตำบลโพทะเล ให้ยกเลิกการสอบคัดเลือกเฉพาะภาคใดแล้ว ก็ให้ดำเนินการสอบคัดเลือกเฉพาะภาคนั้นใหม่ สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริตไม่มีสิทธิเข้าสอบอีกต่อไป

**๑4. การขึ้นบัญชีผู้สอบคัดเลือกได้**

 คณะกรรมการสอบคัดเลือก ฯ จะขึ้นบัญชีผู้สอบคัดเลือกได้ไม่เกิน ๖๐ วัน นับแต่วันประกาศขึ้นบัญชีและผู้สอบคัดเลือกได้ จะถูกยกเลิกการขึ้นบัญชีเมื่อมีกรณีใดกรณีหนึ่ง ดังนี้

 /13.1 การขึ้น...

- ๔ -

 ๑๓.๑ การขึ้นบัญชีผู้สอบคัดเลือกได้ ให้เรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความรู้ ความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความเหมาะสม กับตำแหน่งเท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

 ๑๓.๒ บัญชีผู้สอบคัดเลือกได้ให้ใช้ได้ไม่เกิน ๖๐ วัน นับแต่วันประกาศขึ้นบัญชี

 ๑๓.๓ บัญชีสอบคัดเลือกพนักงานส่วนตำบลตำแหน่งผู้บริหารให้ใช้ได้เฉพาะ องค์การบริหารส่วนตำบลโพทะเล องค์การบริหารส่วนตำบลอื่นไม่สามารถขอใช้บัญชีได้

 **๑5. การแต่งตั้งผู้สอบคัดเลือกได้**

 ผู้ที่ผ่านการสอบคัดเลือกจะได้รับการแต่งตั้ง ต่อเมื่อได้รับความเห็นชอบจากคณะกรรมการพนักงานส่วนตำบลจังหวัดสิงห์บุรี ตามลำดับที่ได้ขึ้นบัญชีไว้แล้วเท่านั้น

**๑6.** หากมีข้อสงสัยหรือโต้แย้งในประกาศฉบับนี้ให้ถือผลการวินิจฉัยของคณะกรรมการสอบคัดเลือกฯ เป็นที่สุด

 จึงประกาศให้ทราบโดยทั่วกัน

 ประกาศ ณ วันที่ 29 เดือน กรกฎาคม พ.ศ. ๒๕๕6

 (นายฉัตรชัย ต๊ะปินตา)

 ผู้ทรงคุณวุฒิใน ก.อบต. จังหวัดสิงห์บุรี

 ประธานคณะกรรมการดำเนินการสอบคัดเลือกเพื่อแต่งตั้ง

 พนักงานส่วนตำบล ตำแหน่งผู้ปฏิบัติให้ดำรงตำแหน่งบริหาร อบต.โพทะเล

 **(ผนวก ก.)**

**รายละเอียดเกี่ยวกับตำแหน่ง หน้าที่ ความรับผิดชอบของตำแหน่ง ลักษณะงานที่ปฏิบัติ**

**คุณสมบัติของผู้มีสิทธิสมัครสอบคัดเลือก ความรู้ ความสามารถ ตามมาตรฐานกำหนดตำแหน่ง**

**----------------------------------**

**ชื่อตำแหน่ง** รองปลัดองค์การบริหารส่วนตำบล (นักบริหารงาน อบต. ๖)

**ตำแหน่งประเภท** บริหาร

**หน้าที่ความรับผิดชอบ**

 ปฏิบัติงานในฐานะปลัดองค์การบริหารส่วนตำบล หรือรองปลัดองค์การบริหารส่วนตำบล ซึ่งมีหน้าที่ความรับผิดชอบความยากและคุณภาพของงานสูง รับผิดชอบงานการบริหารงานองค์การบริหารส่วนตำบล โดยควบคุมหน่วยงานหลายหน่วยงานและปกครองผู้อยู่ใต้บังคับบัญชาจำนวนมากพอสมควร และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

พิจารณาทำความเห็น สรุปรายงานเสนอแนะและดำเนินงานตามกฎหมายและระเบียบคำสั่งที่ต้องใช้ความชำนาญเกี่ยวกับการบริหารงานองค์การบริหารส่วนตำบล โดยปฏิบัติหน้าที่อย่างใดอย่างหนึ่งหรือหลายอย่าง เช่น การอนุญาต การอนุมัติ การดูแลผลประโยชน์ของ อบต. การประกอบการค้าซึ่งเป็นที่รังเกียจหรืออาจเป็นอันตรายแก่สุขภาพ และหน้าที่อื่นตาม พ.ร.บ.สาธารณสุข การรักษาความสงบเรียบร้อยของประชาชน จัดให้มีและบำรุงทางบกและทางน้ำ รักษาความสะอาดของถนนหรือทางเดินและที่สาธารณะรวมทั้งการกำจัดมูลฝอยและสิ่งปฏิกูล ป้องกันและระงับโรคติดต่อ จัดให้มีเครื่องมือเครื่องใช้ในการดับเพลิงให้ราษฎรได้รับการศึกษาอบรม จัดให้มีน้ำสะอาด หรือการประปา จัดให้มีโรงฆ่าสัตว์จัดให้มีสุสาน ฌาปนสถาน บำรุงและส่งเสริมการทำมาหากินของราษฎร จัดให้มีและบำรุงสถานที่ทำการพิทักษ์รักษาคนเจ็บไข้ จัดให้มีและบำรุงการไฟฟ้าหรือแสงสว่างโดยวิธีอื่น จัดให้มีและบำรุงทางระบายน้ำ เทศพาณิชย์ จัดให้มีและบำรุงส้วมสาธารณะ จัดให้มีและบำรุงสงเคราะห์มารดาและเด็ก จัดให้มีและบำรุงโรงพยาบาล จัดให้มีการสาธารณูปการ จัดให้มีการจัดทำกิจการซึ่งจำเป็นเพื่อการสาธารณสุขจัดตั้ง และบำรุงโรงเรียนอาชีวศึกษา จัดให้มีและบำรุงสถานที่สำหรับการกีฬาและพลศึกษา จัดให้มีและบำรุงสวนสาธารณะสวนสัตว์ และสถานที่พักผ่อนหย่อนใจ ปรับปรุงแหล่งเสื่อมโทรม และรักษาความเรียบร้อยของท้องถิ่นกิจการอย่างอื่นซึ่งจำเป็นเพื่อการสาธารณสุข และหน้าที่อื่น ๆ ซึ่งมีคำสั่งกระทรวงมหาดไทย หรือกฎหมายบัญญัติให้เป็นหน้าที่ขององค์การบริหารส่วนตำบล เช่น การเลือกตั้งสมาชิกสภาองค์การบริหารส่วนตำบล เลขานุการสภาองค์การบริหารส่วน การจัดการให้ความสะดวก และรักษาความสงบเรียบร้อยในการเลือกตั้งของแต่ละหน่วยเลือกตั้งที่อยู่ในท้องที่ การจัดการให้ความสะดวก และรักษาความสงบเรียบร้อยในการเลือกตั้ง การขออนุมัติจ้างลูกจ้าง และคนงานองค์การบริหารส่วนตำบล การขออนุมัติเลื่อนขั้นเงินเดือน ลูกจ้างคนงาน และพนักงานส่วนตำบลประจำปี การขออนุมัติใช้จ่ายเงินสะสมขององค์การบริหารส่วนตำบล เป็นกรรมการสอบคัดเลือกบุคคลเข้าบรรจุเป็นพนักงานส่วนตำบลที่ ก.อบต. จังหวัดแต่งตั้ง เป็นกรรมการสอบสวนพนักงานส่วนตำบลผู้ถูกกล่าวหากระทำผิดวินัย เป็นเจ้าหน้าที่งบประมาณ เป็นเจ้าหน้าที่เกี่ยวกับการศึกษา เป็นเจ้าหน้าที่เกี่ยวกับการควบคุมโรคระบาดสัตว์ เป็นกรรมการควบคุมรักษาทรัพย์สินขององค์การบริหารส่วนตำบล เป็นผู้เก็บรักษาเอกสารสำคัญของ

/องค์การบริหาร...

 - ๒ -

องค์การบริหารส่วนตำบลเป็นผู้รับผิดชอบเกี่ยวกับการเงินทั่วไปขององค์การบริหารส่วนตำบล ตรวจฎีกาเบิกจ่ายเงิน ลงนามถอนเงินจากธนาคารพาณิชย์ ธนาคารออมสิน คลังจังหวัด เป็นกรรมการรักษาเงินขององค์การบริหารส่วนตำบล เป็นพนักงานเจ้าหน้าที่ประเมินภาษีโรงเรือน เป็นพนักงานเจ้าหน้าที่ประเมินภาษีบำรุงท้องที่ เป็นพนักงานเจ้าหน้าที่ประเมินภาษีป้าย เป็นพนักงานเจ้าหน้าที่ควบคุมการฆ่าและออกใบอาชญาบัตรการฆ่าและการจำหน่ายเนื้อสัตว์ เป็นเจ้าหน้าที่ดับเพลิง เป็นเจ้าหน้าที่พัสดุ เป็นเจ้าหน้าที่จัดทำรายงานประจำปี เป็นกรรมการตรวจรับวัสดุและกรรมการควบคุมการก่อสร้าง เป็นกรรมการตรวจสภาพอาคาร เป็นกรรมการควบคุมการรับส่งเงิน เป็นกรรมการอำนวยการศึกษา เป็นกรรมการประชาสัมพันธ์ เป็นกรรมการจัดงานประจำปี อันเป็นประเพณีท้องถิ่น หรืองานราชพิธี งานรัฐพิธี เป็นกรรมการช่วยเหลือและบรรเทาทุกข์ประชาชนในท้องถิ่น ในกรณีเกิดภัยธรรมชาติ และ สาธารณภัยต่าง ๆ เป็นต้น ฝึกอบรมและให้คำแนะนำปรึกษาในการปฏิบัติงานแก่เจ้าหน้าที่ระดับรองลงมา ตอบปัญหาชี้แจงต่าง ๆ เกี่ยวกับงานในหน้าที่ เข้าร่วมประชุมคณะกรรมการต่าง ๆ ตามที่ได้รับแต่งตั้ง เข้าร่วมประชุมในการกำหนดนโยบายและแผนงานของส่วนราชการที่สังกัดและปฏิบัติหน้าที่อื่นที่เกี่ยวข้องในฐานะหัวหน้าหน่วยงาน นอกจากปฏิบัติงานดังกล่าวข้างต้นแล้ว ยังทำหน้าที่กำหนดนโยบายการปฏิบัติงาน พิจารณาวางอัตรากำลังเจ้าหน้าที่และงบประมาณของงานที่รับผิดชอบ ติดต่อประสานงานวางแผนมอบหมายงาน วินิจฉัยสั่งการ ควบคุมตรวจสอบให้คำปรึกษาแนะนำ ปรับปรุงแก้ไขติดตามประเมินผลและแก้ปัญหาข้อขัดข้องในการปฏิบัติงานที่รับผิดชอบด้วย

**คุณสมบัติเฉพาะตำแหน่ง**

 ๑. ได้รับปริญญาตรีหรือเทียบเท่าได้ไม่ต่ำกว่านี้ทางรัฐศาสตร์ การปกครอง รัฐประศาสนศาสตร์ การบริหารรัฐกิจ กฎหมาย หรือทางอื่นที่ ก.อบต. กำหนดใช้เป็นคุณสมบัติเฉพาะสำหรับตำแหน่ง

นี้ได้ และ

 ๒. ได้ดำรงตำแหน่งพนักงานส่วนตำบลในระดับ ๖ หรือ ที่ ก.อบต. เทียบเท่า โดยจะต้องปฏิบัติงานที่เกี่ยวข้องกับงานท้องถิ่นหรืองานอื่นที่เกี่ยวข้องมาแล้วไม่น้อยกว่า 1 ปี หรือเคยดำรงตำแหน่งปลัดองค์การบริหารส่วนตำบล ระดับ 6 (เจ้าหน้าที่บริหารงานทั่วไป 6) หรือรองปลัดองค์การบริหารส่วนตำบล ระดับ 6 (เจ้าหน้าที่บริหารงานทั่วไป 6)

**ความรู้ความสามารถที่ต้องการ**

๑. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคม โดยเฉพาะอย่างยิ่งของประเทศไทย

 ๒. มีความสามารถในการศึกษา หาข้อมูล วิเคราะห์ปัญหาและสรุปเหตุผล

 ๓. มีความสามารถในการบริหารงานและจัดระบบงาน

 ๔. มีความสามารถในการริเริ่มปรับปรุงนโยบายและแผนงาน

 ๕. มีความรู้ความเข้าใจนโยบายและแผนงานด้านต่างๆของส่วนราชการที่สังกัด

 ๖. มีความสามารถในการจัดทำแผนงาน ควบคุมตรวจสอบ ให้คำปรึกษาแนะนำเสนอแนะ และเสนอวิธีการแก้ไขปรับปรุงการปฏิบัติงานที่อยู่ในความรับผิดชอบ

๗. มีความสามารถในการปกครองบังคับบัญชา

 ๘. มีความสามารถในการติดต่อประสานงาน

 ๙. มีความรู้ความเข้าใจในหลักการบริหารงานบุคคล

 ๑๐. มีความรู้ทั่วไปเกี่ยวกับแผนพัฒนาเศรษฐกิจและสังคมของประเทศ

 ๑๑. มีความรู้ทั่วไปด้านการประชาสัมพันธ์และการท่องเที่ยว

 ๑๒. มีความคิดริเริ่มสร้างสรรค์

**(ผนวก ข.)**

**คุณสมบัติของผู้มีสิทธิ์สอบคัดเลือก**

**------------------------------------------**

๑. **ตำแหน่ง รองปลัดองค์การบริหารส่วนตำบล (นักบริหารงาน อบต. ๖)**

๑.๑ ได้รับปริญญาตรี หรือเทียบได้ไม่ต่ำกว่านี้ทางรัฐศาสตร์ การปกครอง

รัฐประศาสนศาสตร์  การบริหารรัฐกิจ กฎหมาย หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ และ

๑.๒ ได้ดำรงตำแหน่งพนักงานส่วนตำบลในระดับ ๖ หรือ ที่ ก.อบต. เทียบเท่า โดยจะต้อง

ปฏิบัติงานที่เกี่ยวข้องกับงานท้องถิ่นหรืองานอื่นที่เกี่ยวข้องมาแล้วไม่น้อยกว่า 1 ปี หรือเคยดำรงตำแหน่งปลัดองค์การบริหารส่วนตำบล ระดับ 6 (เจ้าหน้าที่บริหารงานทั่วไป 6) หรือรองปลัดองค์การบริหารส่วนตำบล ระดับ 6 (เจ้าหน้าที่บริหารงานทั่วไป 6)

**(ผนวก ค.)**

**ขอบเขตเนื้อหาวิชาที่สอบข้อเขียน ในการสอบคัดเลือกเพื่อแต่งตั้งพนักงานส่วนตำบล**

**ตำแหน่งผู้ปฏิบัติงานให้ดำรงตำแหน่งบริหาร ตำแหน่ง รองปลัดองค์การบริหารส่วนตำบล**

 **(นักบริหารงานองค์การบริหารส่วนตำบล 6)**

**ขององค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรี**

**------------------------------------------**

**ก. ภาคความรู้ความสามารถทั่วไป (คะแนนเต็ม ๑๐๐ คะแนน)**

 ให้ทดสอบความรู้ความสามารถที่ต้องการ ตามแนวที่ระบุไว้ในมาตรฐานกำหนดตำแหน่ง

โดยวิธีสอบข้อเขียน ดังนี้

1. รัฐธรรมนูญแห่งราชอาณาจักรไทย พ.ศ. 2550

2. พระราชบัญญัติ ระเบียบบริหารราชการแผ่นดิน พ.ศ. 2534 และที่แก้ไขเพิ่มเติมจนถึงปัจจุบัน

 3. ความรู้เกี่ยวกับเหตุการณ์ปัจจุบัน ด้านการเมือง เศรษฐกิจและสังคม

4. พระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ. 2546

5. พระราชบัญญัติข้อมูลข่าวสารของราชการ พ.ศ. 2540

 *6.* แผนพัฒนาเศรษฐกิจและสังคมแห่งชาติ ฉบับที่๑๑ (พ.ศ. ๒๕๕๕–๒๕๕๙)

7. หลักปรัชญาเศรษ*ฐ*กิจพอเพียง

**ข. ภาคความรู้ความสามารถที่ใช้เฉพาะตำแหน่ง (คะแนนเต็ม ๑๐๐ คะแนน)**

 1. พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน

2. ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมจนถึงปัจจุบัน

3. งานบริหารบุคคลและวินัย

4. ระเบียบกระทรวงมหาดไทย ว่าด้วยพัสดุหน่วยบริหารราชการส่วนท้องถิ่น พ.ศ. 2535 และ

ที่แก้ไขเพิ่มเติมจนถึงปัจจุบัน

 5. ระเบียบสำนักนายรัฐมนตรี ว่าด้วยงานสารบรรณ พ.ศ.2526 และที่แก้ไขเพิ่มเติมจนถึงปัจจุบัน

 6. การจัดทำแผนอัตรากำลังสามปี

**ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)**

 ให้ประเมินบุคคลเพื่อความเหมาะสมกับตำแหน่งด้านต่าง ๆ ดังนี้

1. การประเมินคุณลักษณะบุคคล (50 คะแนน) ประเมินโดยผู้บังคับบัญชาต้นสังกัด

เพื่อประกอบการพิจารณาความเหมาะสมกับตำแหน่ง โดยพิจารณาจากความรับผิดชอบ พฤติกรรมความเอาใจใส่ในการทำงานที่ได้รับมอบหมาย ความคิดริเริ่ม คิดค้นระบบ แนวทางวิธีการดำเนินการใหม่ๆ เพื่อประสิทธิภาพของงาน การแก้ไขปัญหา และการตัดสินใจ ใช้ข้อมูลประกอบในการตัดสินใจและแก้ปัญหา ความประพฤติ พิจารณาจากพฤติกรรม การปฏิบัติงานอยู่ในกรอบของข้อบังคับว่าด้วยจรรยาบรรณของข้าราชการ ความสามารถในการสื่อความหมายเข้าใจอย่างชัดเจนใช้ภาษาถูกต้อง การพัฒนาตนเอง

นำความรู้และวิทยาการสมัยใหม่ๆ มาประยุกต์ใช้ในการปฏิบัติงานได้อย่างมีประสิทธิภาพ

 /2.การสัมภาษณ์…

2. การสัมภาษณ์ (50 คะแนน) ดังนี้

 ให้ทดสอบความเหมาะสมกับตำแหน่ง โดยพิจารณาจากความรอบรู้ แนวความคิด และความคิดเห็นด้วยวิธีสอบสัมภาษณ์ในเรื่องต่างๆ ดังนี้

2.1 ความรอบรู้ในตำแหน่งที่จะแต่งตั้ง กฎหมายหรือระเบียบที่เกี่ยวข้องกับองค์การ

บริหารส่วนตำบล รวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคมและการเมือง

2.2 วิสัยทัศน์ พิจารณาจากวิสัยทัศน์ในด้านต่างๆ เช่น วิสัยทัศน์ในการทำงาน วิสัยทัศน์

ในตำแหน่งหน้าที่ ฯลฯ

2.3 ปฏิภาณไหวพริบพิจารณาจากความสามารถในการแก้ไขปัญหาในด้านต่าง ๆ ปัญหา

เฉพาะหน้ารวมถึงความสามารถในการประสานงานในส่วนที่เกี่ยวข้อง

2.4 บุคลิกภาพและภาวะผู้นำ พิจารณาจากบุคลิกภาพ ลักษณะที่ดีมีความเป็นผู้นำ

สุขภาพร่างกายและจิตใจดี

 2.5 การพูดในที่ชุมชน พิจารณาจากการตอบคำถามของคณะกรรมการฯ และการสื่อ

ภาษาที่เข้าใจง่าย

**หนังสือยินยอมให้สมัครเข้ารับการสอบคัดเลือก**

**อนุญาตให้พนักงานส่วนตำบลเข้ารับการสอบคัดเลือก และยินยอมให้โอนย้าย**

 เขียนที่ ว

 วันที่ เดือน พ.ศ. ว

 ข้าพเจ้า ตำแหน่ง นายกองค์การบริหารส่วนตำบล

 อำเภอ จังหวัด อนุญาตให้

 ซึ่งเป็นพนักงานส่วนตำบล ตำแหน่ง .กอง/ส่วน องค์การบริหารส่วนตำบล อำเภอ .จังหวัด สมัครเข้ารับการสอบคัดเลือกตามประกาศองค์หารบริหารส่วนตำบลโพทะเล เรื่อง รับสมัครสอบคัดเลือกพนักงานส่วนตำบลเพื่อแต่งตั้งพนักงานส่วนตำบล ตำแหน่งผู้ปฏิบัติงานดำรงตำแหน่งผู้บริหาร ขององค์การบริหารส่วนตำบลโพทะเล อำเภอค่ายบางระจัน จังหวัดสิงห์บุรี ในตำแหน่งรองปลัดองค์การบริหาร

ส่วนตำบล (นักบริหารงานอบต. ระดับ 6) และยินยอมให้โอนไปแต่งตั้งให้ดำรงตำแหน่งได้หากผ่านการสอบคัดเลือก

 (ลงชื่อ) .

 ( )

 นายกองค์การบริหารส่วนตำบล .

**หนังสือรับรองการสอบคัดเลือก**

 เขียนที่ .

 วันที่ เดือน พ.ศ. .

 ข้าพเจ้า ตำแหน่ง .

อำเภอ จังหวัด ขอรับรองว่า . .

ซึ่งเป็นพนักงานส่วนตำบล ตำแหน่ง ระดับ สังกัด . เป็นผู้มีคุณสมบัติครบถ้วนในการสมัครสอบคัดเลือกเพื่อให้ดำรงตำแหน่ง .

 (ลงชื่อ) .

 ( )

 ตำแหน่ง นายกองค์การบริหารส่วนตำบล .

แบบประเมินบุคคลเพื่อพิจารณาความเหมาะสมกับตำแหน่ง(ภาค.ค)

ในการสอบคัดเลือกเพื่อแต่งตั้งพนักงานส่วนตำบลสายปฏิบัติให้ดำรงตำแหน่งผู้บริหาร

ขององค์การบริหารส่วนตำบลโพทะเล

ตำแหน่งรองปลัดองค์การบริหารส่วนตำบล (นักบริหารงานอบต. ระดับ 6 )

ชื่อผู้รับการประเมิน…………...........………………………….……………….…...…………………….………………………..…

ตำแหน่ง ………………………….……….…………………….……………………ระดับ……..………………….……………………

สังกัด.......... .…………………… .………………………อำเภอ….……………………………จังหวัด….……………………..…

|  |  |  |  |
| --- | --- | --- | --- |
| องค์ประกอบที่ใช้ในการพิจารณาในการประเมิน | คะแนนเต็ม | คะแนนที่ได้รับ | หมายเหตุ |
| 1. มีความรับผิดชอบ พิจารณาพฤติกรรม

 การเอาใจใส่ในการทำงานที่ได้รับมอบหมาย | 15 |  |  |
| 1. ความคิดริเริ่ม ความคิดค้นระบบ แนวทางวิธีการดำเนินการใหม่ ๆ เพื่อประสิทธิภาพของงาน
 | 10 |  |  |
| 1. การแก้ไขปัญหา และการตัดสินใจ ใช้ข้อมูล

ประกอบในการตัดสินใจและแก้ไขปัญหา ความประพฤติ โดยพิจารณาจากพฤติกรรมการปฏิบัติงานอยู่ในกรอบของข้อบังคับว่าด้วยจรรยาบรรณของข้าราชการ | 15 |  |  |
| 1. ความสามารถในการสื่อความหมายเข้าใจอย่างชันเจน ใช้ภาษาถูกต้อง การพัฒนาตนเอง นำความรู้ และวิทยาการใหม่ ๆ มาประยุกต์ใช้ในการปฏิบัติงานได้อย่างมีประสิทธิภาพ
 | 10 |  |  |
| รวม | 50 |  |  |

ความเห็นของผู้บังคับบัญชาชั้นเหนือขึ้นไปตามลำดับ

…………………………………………………………………………………………………………………………………………………………………

ผู้ประเมิน………………………………………………….

 (……………………………………………….)

 ตำแหน่ง ……………………………………………….

…………………………………………………………………………………………………………………………………………………………………

ผู้ประเมิน………………………………………………….

 ( ……………………………………………….)

 ตำแหน่ง ……………………………………………….